### Beslutninger

Fremsendes til Teknisk Udvalg til behandling i henhold til beslutning i byrådets møde den 3. december 2025.

###

.

### Resume

Indstillingen følger op på Grøn Mobilitetsplan (GMP) og udmønter midler til konkrete projekter i 2026-2027.

Der foreslås anlægsbevillinger og kapitalbevillinger til bl.a. busfremkommelighedsprojekter, cykelinfrastruktur, trafikøer, skolevejsprojekter og et cykelparkeringshus ved [adresse]. Samlet udmøntes ca. 54 mio. kr.

Der fremsendes ikke en særskilt indstilling for Anlægs-programmet for trafikal infrastruktur for 2026, da Byrådet med budget 2026 har vedtaget anlægsudskydelser på størstedelen af [adresse] anlægsbevillinger, hvorfor der er begrænsede midler at fordele i 2026. Disse håndteres derfor i denne indstilling.

Måltallet for busfremkommelighed justeres til at omfatte alle bybusser hele døgnet. Indstillingen understøtter målet om CO2-reduktion og bæredygtig mobilitet i [adresse].

### Beslutningspunkter

Det indstilles:

At 1) der godkendes en udmøntning af rådighedsbeløb på 19 mio. kr. til projekter i 2026 samt 25,6 mio. kr. i 2027, med en samlet anlægsbevilling på 40,6 mio. kr. jf. tabel 2. Midlerne er finansieret fra anlægsreserven vedr. Grøn mobilitetsplan 2024-2034.

At 2) der godkendes prioritering af projekter på kapital-bevillingerne (KB’er) på i alt 9,45 mio. kr. jf. tabel 3. Midlerne er finansieret fra KB Sikkerhed og Miljø, KB Tilgængelighed samt KB Skolevejsprojekter.

At 3) opgørelsesmetode for måltal fastsat ved GMP for busfremkommelighed ændres til at omfatte alle bybusser i hele driftsdøgnet.

At 4) Teknik og Miljø bemyndiges til at gennemføre åstedsforretninger eller frivillige aftaler i forbindelse med anlægsprojekterne i bilag 1 og bilag 8.

At 5) der reserveres i alt 35 mio. kr. til egenfinansiering til cykelparkeringshuset ved [adresse] som finansieret jf. afsnit 5.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 17-11-2025

Kirstine Kristensen: 6

Fremsendes til [adresse] med bemærkning, at Magistraten i mødet den 17. november 2025 anbefaler, at byrådet tiltræder Magistratsafdelingen for Teknik og Miljøs indstilling af 6. november 2025.

Liberal Alliance tog forbehold.

Rådmand Bøje Lauritsen var forhindret i at deltage i sagens behandling.

Udvalg: Teknisk Udvalg

Dato: 10-12-2025

Kirstine Kristensen: 3

Et flertal i udvalget kunne tiltræde indstillingen i overensstemmelse med Magistratens anbefaling.

Ida Madsen, Sten Paulsen, Katcha Schmidt og Oskar Madsen kunne tiltræde indstillingen.

Sten Søndergaard tog forbehold.

Yannick Jessen og Kåre Rasmussen var forhindrede i at deltage i udvalgets behandling af sagen.

Udvalg: [adresse]

Dato: 17-12-2025

Kirstine Kristensen: 11

Tilbagesendes Magistratsafdelingen for Teknik og Miljø med bemærkning, at byrådet i sit møde den 17. december 2025 har vedtaget Magistratens indstilling i overensstemmelse med erklæring fra Teknisk Udvalg af 10. december 2025.